མུན་པའི་སྨག་རུམ་ལུས་ཀྱི་སྨད།།ནད་གསོའི་སྨན་དང་སྨན་པ་དང།།ཟོང་མིན་སྨར་དང་སྐར་མ་སྨལ།།ཆུར་འཁྲུལ་སྨིག་རྒྱུ་སྨིན་དྲུག་བུ།།སྐར་མ་སྨིན་དྲུག་འབྲས་བུ་སྨིན།།ཁ་དོག་སྨུག་པོ་སྨེ་བ་དང།།འཕྱ་བའི་སྨོད་དང་སྨོན་ལམ་འདེབས།།མིང་ནས་སྨོས་དང་སྨན་བྱེད་དང།།ཤིང་གི་སྨྱིག་མ་སྨྱུག་མ་དང།།ཟས་བཅད་སྨྱུང་གནས་དུས་སྨྱུར་ཏེ།།སེམས་འཁྲུལ་སྨྱོ་བ་སྨྱོན་པ་དང།།གཏམ་སྨྲ་བ་དང་སྨྲས་པ་དང།།གདོང་གི་སྨ་ར་སྨིན་མ་དང།།སྨྲེང་འདོན་སྨྲེ་སྔགས་ངུར་སྨྲིག་སོགས།།ས་ཡིག་ཐོད་དུ་བཅིངས་པའི་མའོ།།